**4. pielikums**

**Rīgas valstspilsētas pašvaldībai piederošu nekustamo īpašuma daļu Biķernieku ielā (zemesgabals ar kadastra apzīmējumu 01000920049) un Juglas ielā (zemesgabals ar kadastra apzīmējumu 01000920027) nomas tiesību izsoles noteikumiem**

**Tīkla reklāmas izvietošanas līguma projekts\***

Rīgā, dokumenta datums ir tā elektroniskās parakstīšanas datums.

**Rīgas valstspilsētas pašvaldības Pilsētas attīstības departaments,** tā direktores Ilzes Purmales personā, kura rīkojas saskaņā ar Rīgas domes 2023. gada 30. augusta saistošo noteikumu Nr. 235 „Rīgas valstspilsētas pašvaldības nolikums” 74. punktu un Rīgas domes 2021. gada 7. jūlija nolikuma Nr. 86 „Rīgas valstspilsētas pašvaldības Pilsētas attīstības departamenta nolikums” 15.6. apakšpunktu un 16. punktu, (turpmāk – Departaments), no vienas puses, un

**SIA „\_\_\_\_\_\_\_\_\_\_\_\_\_\_\_”,** reģistrācijas Nr. \_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_personā, kura rīkojas uz pilnvaras pamata, no otras puses (turpmāk – Sabiedrība), bet abi kopā un katrs atsevišķi turpmāk saukti – Līdzēji, izsakot savu gribu brīvi, bez maldības, viltus vai spaidiem, noslēdz šādu līgumu (turpmāk – Līgums):

**1. LĪGUMA PRIEKŠMETS**

* 1. Departaments piešķir Sabiedrībai tiesības reklāmas objektos (turpmāk – Tīkla reklāmas objekti) ar piesaisti Rīgas valstspilsētas pašvaldības zemei, uz privātpersonu īpašumā esošām būvēm un zemes, kas reģistrēti Departamenta Klientu attiecību vadības informācijas sistēmā (turpmāk – KAVIS), atbilstoši izsniegtajām reklāmu izvietošanas atļaujām veikt tīkla reklāmu izvietošanu un pašvaldības nodevas par reklāmas izvietošanu samaksu šajā Līgumā noteiktajā kārtībā.
  2. Jauni reklāmas objekti kļūst par Tīkla reklāmas objektiem pēc to reģistrēšanas KAVIS, ja reklāmu izvietošanai konkrētajos reklāmas objektos ir izsniegtas derīgas reklāmas izvietošanas atļaujas normatīvajos aktos noteiktajā kārtībā.
  3. Informācija par KAVIS reģistrētajiem Tīkla reklāmas objektiem, kas reģistrēti uz šī Līguma pamata, ir šī Līguma neatņemama sastāvdaļa.

1. **LĪGUMA DARBĪBAS TERMIŅŠ**
   1. Līgums stājas spēkā ar tā parakstīšanas brīdi un ir spēkā līdz \_\_\_\_\_\_\_\_\*\*.
2. **MAKSĀJUMI**
   1. Pašvaldības nodevu par reklāmas izvietošanu Departaments aprēķina saskaņā ar spēkā esošajiem Rīgas domes saistošajiem noteikumiem par pašvaldības nodevu par reklāmas, afišu, sludinājumu izvietošanu Rīgā.
   2. Departaments, pamatojoties uz Sabiedrības elektroniskā veidā Rīgas valstspilsētas pašvaldības portālā [www.eriga.lv](http://www.eriga.lv) iesniegto informāciju par iepriekšējā mēnesī izvietotajām reklāmām Tīkla reklāmas objektos (norādot to skaitu un atrašanās vietu), sagatavo un nosūta uz Sabiedrības oficiālo elektronisko adresi un Sabiedrības e-pasta adresi \_\_\_\_\_\_\_\_\_\_\_\_\_\_\_\_ (bez elektroniskā paraksta) maksāšanas paziņojumu par pašvaldības nodevu par reklāmas izvietošanu (turpmāk – Maksāšanas paziņojums), norādot nodevas samaksas termiņu 15 (piecpadsmit) dienas no maksāšanas paziņojuma nosūtīšanas dienas.
3. **DEPARTAMENTA TIESĪBAS UN PIENĀKUMI**
   1. Departamentam ir tiesības:
      1. saņemt no Sabiedrības maksājumus saskaņā ar šo Līgumu un normatīvajos aktos noteikto kārtību un apmēru;
      2. apsekot Tīkla reklāmas objektus, lai kontrolētu reklāmas izvietošanu un reklāmas objektu uzturēšanu atbilstoši normatīvajiem aktiem un šī Līguma nosacījumiem, un dot norādījumus Sabiedrībai konstatēto pārkāpumu novēršanai un realizēt citas funkcijas, kas noteiktas normatīvajos aktos;
      3. pieteikt rakstveidā pretenziju Sabiedrībai par Līguma 3.2. punktā iesniegtās atskaites neprecizitātēm;
      4. uzdot Sabiedrībai izslēgt digitālos ekrānus laika posmā no plkst. 23.00 līdz plkst. 7.00, pieprasījumu nosūtot uz Sabiedrības e-pasta adresi: ;
      5. uzdot Sabiedrībai samazināt digitālo ekrānu spilgtumu, pieprasījumu nosūtot uz Sabiedrības e-pasta adresi : ;
      6. pieprasīt Sabiedrībai iesniegt atskaites par digitālo ekrānu spilgtuma samazināšanu, pieprasījumu nosūtot uz Sabiedrības e-pasta adresi : ;
      7. saskatot iespējamu Reklāmas likumā noteikto normu pārkāpumu informēt Sabiedrību par atzinuma pieprasīšanu no kompetentas institūcijas un liegt Sabiedrībai izvietot reklāmas dizainu, kurš ir neatbilstošs Reklāmas likumā noteiktajām normām līdz ir saņemts pozitīvs atzinums no kompetentās institūcijas.
   2. Departamentam ir pienākums pieņemt no Sabiedrības maksājumus saskaņā ar šajā Līgumā noteikto kārtību.
   3. Departaments, neveicot grozījumus Līgumā, izslēdz Tīkla reklāmas objektu no Līguma, ja Sabiedrībai zudušas tiesības izvietot reklāmas Tīkla reklāmas objektā.
4. **SABIEDRĪBAS TIESĪBAS UN PIENĀKUMI**
   1. Sabiedrībai ir tiesības mainīt Tīkla reklāmas objektos izvietotās reklāmas grafisko dizainu šajā Līgumā noteiktajā kārtībā, nesaņemot atsevišķas reklāmas izvietošanas atļaujas.
   2. Sabiedrībai ir pienākums:
      1. par Tīkla reklāmas objektos izvietotās reklāmas grafiskā dizaina maiņu informēt Departamentu 2 (divas) darba dienas pirms plānotās reklāmas grafiskā dizaina maiņas;
      2. pirms cita veida informācijas, kas nav reklāma, izvietošanas Tīkla reklāmas objektos, rakstveidā saskaņot šo informāciju ar Departamentu;
      3. veikt pašvaldības nodevas maksājumus Maksāšanas paziņojumā norādītajā termiņā;
      4. nodrošināt Tīkla reklāmas objektu un ar tiem saistīto darbību atbilstību normatīvo aktu prasībām;
      5. neizvietot tādu reklāmas dizainu, kurš ir neatbilstošs Reklāmas likumā noteiktajām normām, līdz ir saņemts pozitīvs atzinums no kompetentās institūcijas;
      6. uzturēt Tīkla reklāmas objektus labā kārtībā, veikt regulāru apkopi, novērst radušos bojājumus, kā arī iepriekš minētās darbības veikt ne vēlāk kā divu nedēļu laikā pēc Departamenta sastādīta apskates akta saņemšanas. Ja laika apstākļu ietekmē vai citu neparedzamu apstākļu dēļ Tīkla reklāmas objekts ir bojāts, radot apdraudējumu, nekavējoties, bet ne vēlāk kā 24 (divdesmit četru) stundu laikā veikt vietas sakārtošanas darbus un informēt Departamentu par Tīkla reklāmas objekta demontāžu vai atjaunošanu;
      7. uz Tīkla reklāmas objekta izvietot bez īpašām optiskām palīgierīcēm saskatāmu marķējumu ar informāciju par tā īpašnieku (juridiskās personas nosaukums (firma) vai fiziskas personas uzvārds, tālruņa numurs).
   3. Sabiedrība nav tiesīga ekspluatēt Tīkla reklāmas objektus (izvietot tajās reklāmas) pēc to ekspluatācijas termiņa beigām vai reklāmas objekta izvietošanas atļaujas derīguma termiņa beigām.
   4. Digitālajās reklāmās (digitālajos ekrānos) aizliegts izvietot spilgtas un agresīvas reklāmas, kā arī aizliegts izmantot apžilbinošus efektus (t.sk. gaismas zibšņus).
   5. Izvietojot digitālos ekrānus Rīgas vēsturiskajā centrā, tie jāintegrē kultūras mantojumā, neizmainot kopējo noskaņu un tās uztveri. Vietās, kur kultūrvēsturiskā vide ir ar augstu autentiskuma pakāpi, digitālie ekrāni nedrīkst izmainīt ēkas ielas fasādes siluetu un ielu skatu perspektīvas.
   6. Izvietojot digitālos ekrānus, publiskā ārtelpa saglabājama pēc iespējas autentiskāka un harmoniskāka.
   7. Digitālie ekrāni jānodrošina ar ekrāna spilgtuma intensitātes regulēšanas sistēmu un krēslas sensoru, kuriem digitālā ekrāna darbības laikā jānodrošina spilgtuma intensitāte atbilstoši ārējās vides gaismas apstākļiem.
   8. Pēc Departamenta pieprasījuma nekavējoties veikt nepieciešamās darbības, lai nodrošinātu Līguma 4.1.4., 4.1.5. un 4.1.6. apakšpunktā noteikto.
   9. Ja Sabiedrība vēlas izslēgt reklāmas objektu no Tīkla reklāmas objekta saraksta, Sabiedrībai ar rakstisku iesniegumu ir pienākums par to informēt Departamentu.
   10. Reklāmas objektu demontāža jāveic atbilstoši normatīvo aktu prasībām un pēc demontāžas darbu veikšanas Tīkla reklāmas objekta vieta jāsakārto atbilstoši kvalitatīvas pilsētvides prasībām, nepasliktinot to sākotnējo stāvokli.
5. **LĪDZĒJU ATBILDĪBA**
   1. Līdzēji ir savstarpēji atbildīgi par Līguma nepildīšanu vai nepienācīgu izpildi, tajā skaitā atbildīgi par tiešajiem zaudējumiem, ko ar savu darbību vai bezdarbību nodarījuši otram Līdzējam.
   2. Sabiedrība ir atbildīga par Tīkla reklāmas objektos izvietotās reklāmas atbilstību Reklāmas likumam un citiem normatīvajiem aktiem.
6. **NEPĀRVARAMA VARA**
   1. Ja Līdzēji nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, streiki, valsts varas vai pārvaldes institūciju pieņemtie lēmumi, saistību izpildes termiņš tiek pagarināts par laiku, kas vienāds ar iepriekš minēto apstākļu izraisīto aizkavēšanos.
   2. Ja Līguma 7.1. punktā minētie apstākļi ilgst ilgāk par 1 (vienu) mēnesi, tad Līdzējiem ir tiesības vienpusēji atkāpties no Līguma.
   3. Līdzējam, kuram kļuvis neiespējami izpildīt saistības minēto apstākļu dēļ, 5 (piecu) darba dienu laikā jāpaziņo rakstveidā otram Līdzējam par šādu apstākļu rašanos vai izbeigšanos.
   4. Līdzēji neatbild viens otram par radītiem zaudējumiem, ja tie radušies nepārvaramas varas rezultātā.
7. **LĪGUMA IZBEIGŠANA**
   1. Sabiedrība ir tiesīga vienpusēji atkāpties no Līguma, par to rakstiski brīdinot Departamentu 1 (vienu) mēnesi iepriekš. Līguma izbeigšana no Sabiedrības puses neatbrīvo Sabiedrību no maksājumu saistību nokārtošanas, kurām ir iestājies izpildes termiņš.
   2. Departaments ir tiesīgs vienpusēji izbeigt Līgumu pirms termiņa, par to 1 (vienu) mēnesi iepriekš rakstveidā paziņojot Sabiedrībai, neatlīdzinot Sabiedrībai zaudējumus un ieguldījumus, ja:
      1. Sabiedrība kavē pašvaldības nodevas maksājumu ilgāk kā 2 (divus) mēnešus pēc Maksāšanas paziņojumā norādītā termiņa;
      2. Departaments ir konstatējis, ka Sabiedrība ir pārkāpusi Līgumā noteiktās saistības, Rīgas domes saistošajos noteikumos un/vai citos normatīvajos aktos par reklāmas izvietošanu Rīgas valstspilsētas administratīvajā teritorijā noteiktās prasības, un Sabiedrība 1 (viena) mēneša laikā pēc rakstiska brīdinājuma saņemšanas nav novērsusi brīdinājumā norādītos pārkāpumus;
      3. Sabiedrība ir pasludināta par maksātnespējīgu ar spēkā stājušos tiesas spriedumu.
   3. Līguma 8.2.1. apakšpunktā norādītajā gadījumā Departaments neiekļauj Tīkla reklāmas līgumā jaunus reklāmas objektus.
8. **CITI NOTEIKUMI**
   1. Jebkādi strīdi, kas rodas Līguma sakarā, vispirms tiek risināti Līdzēju savstarpējās pārrunās. Ja strīdus neatrisina 30 (trīsdesmit) dienu laikā pēc tam, kad viens Līdzējs ir iesniedzis otram Līdzējam rakstisku paziņojumu par strīda esamību, tie tiks izšķirti Latvijas Republikas tiesā pēc piekritības.
   2. Mainoties kāda Līdzēja adresei un/vai bankas rekvizītiem, attiecīgais Līdzējs ne vēlāk kā 2 (divu) darba dienu laikā pēc izmaiņu veikšanas rakstiski par to paziņo otram Līdzējam. Par zaudējumiem, kuri var rasties Līdzējam sakarā ar šo izmaiņu nesavlaicīgu un nepienācīgu paziņošanu pilnā apjomā, atbild vainīgais Līdzējs.
   3. Līgums var tikt grozīts un papildināts, ievērojot normatīvajos aktos noteiktos ierobežojumus grozījumu veikšanai Grozījumi un papildinājumi Līgumā izdarāmi Līdzējiem par to rakstveidā vienojoties un šādi grozījumi kļūst par Līguma neatņemamu sastāvdaļu. Grozījumi un papildinājumi stājas spēkā pēc to rakstiskas noformēšanas un abpusējas parakstīšanas.
   4. Līgumā noteikto tiesību un pienākumu nodošana trešajām personām nav pieļaujama, izņemot Līdzēju reorganizāciju normatīvajos aktos noteiktā kārtībā.
   5. Līgums ir saistošs arī Sabiedrības tiesību un pienākumu pārņēmējam.
   6. Ja Līguma darbības laikā normatīvie akti, kas nosaka Līguma saturu un spēkā esamību, tiek grozīti vai tie zaudē spēku, Līdzējiem ir saistoši spēkā esošajos normatīvajos aktos noteiktais.
   7. Līgums ir parakstīts ar drošu elektronisko parakstu, kas satur laika zīmogu. Elektroniski parakstīts Līgums glabājas pie katra Līdzēja. Par Līguma parakstīšanas datumu uzskatāms datums, kad pēdējais no Līdzējiem ir pievienojis tam drošu elektronisko parakstu un atbilstošu laika zīmogu.

# **LĪDZĒJU REKVIZĪTI UN PARAKSTI**

|  |  |
| --- | --- |
| Rīgas valstspilsētas pašvaldība  Adrese: Rātslaukums 1, Rīgā, LV-1050  NMR kods: 90011524360  PVN reģ. Nr.: LV90011524360  Norēķinu konts: LV55RIKO0020100000003  Kods: RIKOLV2X  Banka: Luminor Bank AS Latvijas filiāle  Rīgas valstspilsētas pašvaldības  Pilsētas attīstības departaments  Adrese: Dzirnavu iela 140,  Rīga, LV-1050  \*\*\* paraksts  \_\_\_\_\_\_\_\_\_\_\_\_\_\_\_\_\_\_\_\_\_/I. Purmale/ | Sabiedrība ar ierobežotu atbildību **„\_\_\_\_\_\_\_\_\_\_\_\_\_\_\_\_\_\_\_”**  Reģ. Nr.: \_\_\_\_\_\_\_\_\_\_\_\_\_\_  PVN reģ. Nr.:  Juridiskā adrese: \_\_\_\_\_\_\_\_\_\_\_\_\_\_  e-pasta adrese: \_\_\_\_\_\_\_\_\_\_\_\_\_\_\_  Norēķinu konts: \_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_  \*\*\* paraksts  \_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_/ |

*\* Tīkla reklāmas izvietošanas līguma nosacījumi pirms līguma noslēgšanas var tikt precizēti*

*\*\* Tīkla reklāmas līguma termiņš tiks noteikts vienāds ar zemes nomas līguma termiņu*

\*\*\* DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU